Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,743.46 …
7 มิ.ย. 2561

Morning Market Summary
SET ช่วงเช้าปิดที่ระดับ 1,743.46 จุด เพิ่มขึ้น 4.76 จุด (+0.27%) มูลค่าการซื้อขาย 25,585.33 ล้านบาท หุ้นไทยเช้านี้ปรับขึ้นตามตลาดต่างประเทศ เนื่องจากนักลงทุนมีมุมมองบวกต่อแนวโน้มการขยายตัวของเศรษฐกิจโลก หลังตัวเลขขาดดุลการค้าของสหรัฐในเดือนเม.ย. ลดลงอย่างมาก บ้านเรามีแรงหนุนจากกลุ่มธนาคาร ปิโตรเคมี
Afternoon Perspective
แนวโน้มการซื้อขายช่วงบ่าย คาดการเล่นยังคงไม่หนีจากช่วงเช้า แต่อาจเห็นมูลค่าการซื้อขายที่คึกคักขึ้น หากดัชนีขึ้นยืนเหนือ 1746 จุด โดยแรงซื้อยังเน้นไปที่หุ้นพลังงาน ธนาคารพาณิชย์ใหญ่และหุ้นที่ลงไปก่อนหน้านี้ สลับมีแรงขายหุ้นกลุ่มค้าปลีกใหญ่ออกมาบ้างแต่ไม่มาก เรามองว่าในช่วงบ่าย สภาพตลาดน่าจะยังมีแรงซื้อหุ้นกลุ่มพลังงาน ปิโตรเคมี ธนาคารและสื่อสารใหญ่ หลังเห็นสัญญาณการฟื้นของตลาด
ขณะที่ดัชนีในภูมิภาคและราคาน้ำมันล่วงหน้า ยังเป็นปัจจัยบวกกับตลาด ช่วงบ่ายมองแนวรับที่ 1740-1738 จุดและแนวต้านที่ 1746-1750 จุด แนะนำ เล่นเก็งกำไร SPRC BANPU CPF BTS
Technical Pick
SET Index: 1743.46 เคลื่อนไหวในกรอบแคบที่บริเวณ 1744 จุดที่เส้นค่าเฉลี่ย 20 วันในขณะที่มูลค่าการซื้อขายค่อนข้างเบาบาง ซึ่งเราคาดว่า การปรับตัวเพิ่มขึ้นมาเคลื่อนไหวเหนือเส้นค่าเฉลี่ย 200 วันที่ 1735 จุด จะทำให้แนวโน้มหลักกลับมามีโอกาสปรับตัวเพิ่มขึ้นต่อเนื่องไปทดสอบแนวต้านถัดไปที่ 1770 จุดตามกรอบแนวโน้มขาลง และมีแนวรับสำคัญในระยะสั้นที่ 1735 จุด ถ้าหลุดจะมีโอกาสปรับตัวลดลงไปทดสอบแนวรับถัดไปที่ 1720 จุด
Halcyon Technology (HTECH TB; THB 8.10) – ซื้อ
TTCL (TTCL TB; THB 8.25) – ซื้อ
 